Okresná prokuratúra Dolný Kubín 
Radlinského 1713/36, 026 06 Dolný Kubín 1

Sp. zn. : Pv 245/12/5503	Dolný Kubín, 25.10.2012
EEČ : 2-38-19-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Dolný Kubín
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako rodič v Zázrivej a všade tam, kde sa zdržiaval i napriek tomu, že mu priamo zo zákona o rodine vyplýva vyživovacia povinnosť voči svojmu mal. synovi XXXXX, nar. XXXXX a jej rozsah bol určený rozsudkom Okresného súdu Dolný Kubín sp. zn. XXXXX zo dňa 19. 01. 2010 vo výške 135,- € mesačne vždy do 15. dňa v mesiaci vopred k rukám XXXXX XXXXX, nar. XXXXX túto povinnosť si včas a riadne neplnil od 01. 01. 2010 doposiaľ, i napriek tomu, že vykonával živnostenskú činnosť a tak za uvedené obdobie dlhuje na bežnom výživnom najmenej 1260,- €,
lebo zanikla trestnosť činu
Odôvodnenie:
	Poverený príslušník OO PZ Dolný Kubín pod ČVS:ORP-XXXXX vykonával skrátené vyšetrovanie v trestnej veci obv. XXXXX, nar. XXXXX XXXXX pre prečin zanedbania povinnej výživy podľa § 207 ods. 1) Tr. zákona, pretože ako rodič v Zázrivej a všade tam, kde sa zdržiaval i napriek tomu, že mu priamo zo zákona o rodine vyplýva vyživovacia povinnosť voči svojmu mal. synovi XXXXX, nar. XXXXX a jej rozsah bol určený rozsudkom Okresného súdu Dolný Kubín sp. zn. XXXXX zo dňa 19. 01. 2010 vo výške 135,- € mesačne vždy do 15. dňa v mesiaci vopred k rukám XXXXX XXXXX, XXXXX túto povinnosť si včas a riadne neplnil od 01. 01. 2010 doposiaľ, i napriek tomu, že vykonával živnostenskú činnosť a tak za uvedené obdobie dlhuje na bežnom výživnom najmenej 1260,- €.
	
	Po skončení vyšetrovania predložil poverený príslušník PZ spisový materiál na vec sa vzťahujúci na tunajšiu prokuratúru spolu s návrhom na zastavenie trestného stíhania podľa § 215 ods. 1 písm. h) Tr. poriadku s poukazom na ust. § 86 písm. a) Tr. zákona, pretože obvinený v priebehu vyšetrovania zameškané výživné vo výške 1260,- € uhradil k rukám matky maloletého syna a teda trestnosť činu zanikla účinnou ľútosťou.

	Na základe predmetného návrhu som preskúmala vyšetrovací spis, pričom som zistila, že vyšetrovanie bolo vykonané v dostatočnom dôkaznom rozsahu pre vydanie meritórneho rozhodnutia a konštatujem nasledovné:

	Voči obv. XXXXX je vedené trestné stíhanie pre prečin zanedbania povinnej výživy podľa § 207 ods. 1) Tr. zákona, ktorého skutku sa mal dopustiť tak, ako je to uvedené vo výrokovej časti tohto uznesenia. Ďalej bolo zistené, že rozsah vyživovacej povinnosti bol určený rozsudkom Okresného súdu Dolný Kubín sp. zn. XXXXX dňa 19. 01. 2010 vo výške 135,- € mesačne. Predmetný rozsudok nadobudol právoplatnosť dňa 14. 04. 2010.

	Obvinený XXXXX spáchanie trestného činu nepoprel. Vypočutá XXXXX mal. dieťaťa XXXXX uviedla, že obvinený si včas a riadne neplnil svoju vyživovaciu povinnosť od 01. 01. 2010. Ďalej uviedla, že obvinený uhradil výživné v jednotlivých mesiacoch nasledovne: v roku 2010 január 100,- €, február 20,- €, marec 185,- €, apríl 100,- €, máj 135,- €, jún 135,- €, júl 135,- €, november 300,- €, december 200,- €, v roku 2011 február 135,- €, apríl 200,- €, máj 270,- €, jún 235,- €, september 270,- €, december 405,- € a v apríli 2012 405,- €, teda celkom sumu 3330,- €. Ďalej uviedla, že obvinený dňa 11. 10. 2012 vložil na jej účet v ČSOB Dolný Kubín sumu celkom 1260,- €. Uhradením tejto sumy vyrovnal dlh za obdobie od 01. 01. 2010 do 31. 10. 2012.

	Trestného činu zanedbania povinnej výživy podľa § 207 ods. 1) Tr. zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.

	Podľa § 86 písm. a) Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu... .
	
	Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu. 

	S prihliadnutím na horeuvedené skutočnosti konštatujem, že obvinený XXXXX tým, že zameškané výživné v priebehu vyšetrovania v celej výške uhradil, splnil ustanovenia o účinnej ľútosti a teda, že zanikla trestnosť činu, pre ktorý je stíhaný a preto som rozhodla tak, ako je to uvedené vo výrokovej časti tohto uznesenia.

	
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dáša Škuntová
prokurátorka